**SOVVA, o. z. v spolupráci s partnermi projektu   
FESTIVAL VEDY – Európska Noc výskumníkov 2014   
vyhlasuje fotografickú súťaž – „SCIENCE SELFIES“**

Už tradičnou súčasťou nášho festivalu vedy je aj FOTOGRAFICKÁ SÚŤAŽ, ktorú sme sa však tento rok rozhodli nielen prispôsobiť aktuálnym trendom, ale aj sprístupniť všetkým vekovým kategóriám, takže sa do nej budú môcť zapojiť nielen žiaci a študenti, ale aj všetci, ktorí majú radi vedu a dokážu v nej nájsť a sprostredkovať aj kus dobrodružstva!   
Našou snahou je priblížiť vedeckú prácu, jej obsah a výsledky širokej verejnosti, a to aj prostredníctvom každoročných ústredných tém festivalu. **Európska noc výskumníkov 2014** sa bude niesť v duchu motta: **VEDA JE DOBRODRUŽSTVO!**

**VYUŽITE SVOJU KREATIVITU, OBJAVTE VO VAŠEJ FANTÁZII DOBRODRUŽNÝ SVET VEDY A POMÔŽTE NÁM VYTVORIŤ PESTRÚ MOZAIKU DOBRODRUŽSTIEV A ZÁBAVY, KTORÉ VEDA PONÚKA!**

**Propozície súťaže**

**Cieľ súťaže:**Využi svoju kreativitu, vezmi si foťák, alebo jednoducho vytiahni mobil a odfoť sa– sám, s kamarátmi, spolužiakmi, rodinou – jednoducho s kým ťa napadne a ako ťa napadne. Fantázii sa medze nekladú. Veríme, že svet vedy Vás dokáže dostatočne inšpirovať a ponúka dobrodružné zážitky, momenty a chvíle, ktoré sa Vám podarí originálne zachytiť a o ktorých atmosféru sa s nami podelíte!   
Cieľom súťaže je vytvoriť pestrú mozaiku Vašich osobných portrétov – selfies, ktoré zároveň dokážu nájsť, zachytiť a potvrdiť motto nášho tohtoročného festivalu – VEDA JE DOBRODRUŽSTVO!  
Vaše originálne pohľady na svet vedy a jej dobrodružstvá budeme prezentovať na webovej stránke festivalu [www.nocvyskumnikov.sk](http://www.nocvyskumnikov.sk), ale aj na facebookovej funpage <https://www.facebook.com/nocvyskumnikov>, na ktorej bude prebiehať aj hlasovanie, takže víťazom sa stane fotografia s najväčším počtom like-ov.

**Téma súťaže:**

Odfoťte sa sami alebo so svojimi priateľmi/učiteľmi/rodinou a prezentujte nám Vaše dobrodružné zážitky s vedou! Festival vedy Európska noc výskumníkov 2014 hľadá Vás, ktorí tiež veríte, že veda je dobrodružstvo! Dokážete dobrodružstvo vo vede objaviť! Máte guráž čeliť vede a urobiť svoj život aj vďaka nej dobrodružnejším! Máte vedu jednoducho úprimne radi alebo sa túžite stať vedcom.  
Odhoďte zábrany a ukážte svetu Vašu vášeň pre vedu! Podeľte sa s nami, inšpirujte ďalších a presvedčme spolu slovenskú verejnosť, že veda a výskum nie sú nudné, ťažkopádne a komplikované veci, ale radosť a dobrodružstvo pre myseľ i telo!   
  
 **Vyhlasovateľ:**

* Slovenská organizácia pre výskumné a vývojové aktivity – SOVVA, Slovenská akadémia vied - SAV, portál EurActiv.sk a Centrum vedecko-technických informácií Slovenskej republiky - CVTI SR

**Súťažné práce môžete posielať v nasledovných formátoch:**

* fotografie
* koláže fotografií

**Kto sa môže súťaže zúčastniť:**

* všetci občania Slovenskej republiky bez akéhokoľvek vekového obmedzenia

**Pravidlá súťaže:**

* Súťaž prebieha od 1. júna 2014 do 20. septembra 2014 (uzávierka súťaže). Akceptované budú len práce odoslané e-mailom najneskôr s týmto dňom odoslania. Práce zaslané po tomto termíne nebudú zaradené do hodnotenia.
* Súťaže sa môže zúčastniť ako jednotlivec každý občan Slovenskej republiky.
* Jeden autor môže do súťaže poslať najviac 3 súťažné práce – fotografie alebo koláže fotografií.
* Vyhlasovateľ zaslané práce autorom nevracia a vyhradzuje si právo na ďalšie nekomerčné použitie prác.
* Ku každej práci musí byť priložená riadne vyplnená prihláška. Prihlášku nájdete na webovej stránke Festivalu vedy – Európska noc výskumníkov 2014 ([www.nocvyskumnikov.sk](http://www.nocvyskumnikov.sk))
* Víťazov súťaže (prvé tri miesta) vyberie verejnosť – prostredníctvom udeľovania tzv. like-ov na facebookovej stránke festivalu.
* Vyhlasovateľ má právo zmeniť propozície súťaže v prípade, že by sa nemohli dosiahnuť ciele súťaže.
* Víťazi súťaže budú ocenení atraktívnymi cenami dňa 26. septembra 2013 na hlavnom podujatí v Bratislave. V prípade, že sa odovzdávania cien nebudú môcť zúčastniť osobne, budú im následne zaslané poštou.

**Ako sa zapojiť do súťaže:**

Súťažné práce spolu s riadne vyplnenou prihláškou zasielajte elektronicky:

* + - Na adresu: [sutaz@sovva.sk](mailto:sutaz@sovva.sk)
    - V predmete mailu uveďte heslo **„Science selfies“**

**Aktuálne informácie o súťaži ako aj ostatných aktivitách Festivalu vedy – Európska noc výskumníkov 2014 získate prostredníctvom:**

* Web: [www.nocvyskumnikov.sk](http://www.nocvyskumnikov.sk)   
  <https://www.facebook.com/nocvyskumnikov>
* E-mail: [sutaz@sovva.sk](mailto:sutaz@sovva.sk), [info@sovva.sk](mailto:info@sovva.sk)
* Tel: 0918 378 550